Na osnovu člana 20.a Zakona o radu FBiH („Sl. novine FBiH“ broj: 26/16, 89/18), člana 4. Uredbe o postupku prijema u radni odnos u javnom sektoru u Zeničko-dobojskom kantonu („Službene novine Zeničko-dobojskog kantona“ broj; 08/19, 19/20), člana 4, člana 7. stav 1 tačka 5. Pravilnika o radu JU Dom zdravlja Breza broj: 01-401/17 od 28.07.2017 godine, Odluke o raspisivanju kokursa za prijem u radni odnos broj: 01-274/2023 od 06.03.2023 godine, direktor JU Dom zdravlja Breza raspisuje:

 **KONKURS
za prijem radnika u radni odnos na određeno vrijeme**

**I RADNA MJESTA**

JU Dom zdravlja Breza raspisuje konkurs za prijem u radni odnos radnika na sljedeća radna mjesta:

1. **Medicinska sestra tehničar (opći smjer) – 3 izvršioca na određeno vrijeme do 12 mjeseci;**
2. **Stomatološka sestra – tehničar – 1 izvršilac na određeno vrijeme do 12 mjeseci;**
3. **Laboratorijski tehničar – 1 izvršilac na određeno vrijeme do 12 mjeseci.**

**II USLOVI**

Kandidati koji se prijavljuju na konkurs trebaju da ispunjavaju slijedeće:

**OPĆE USLOVE**- da je kandidat državljanin BiH;

- da su starija od 18 godina
- da kandidat ima zdravstvenu i poslovnu sposobnost za vršenje poslova navedenih radnih mjesta kao i

**POSEBNE USLOVE**

koji su taksativno navedeni za sljedeća radna mjesta sa opisom poslova i radnih zadataka:

**Radno mjesto: Medicinska sestra – tehničar (opći smjer);**

**-** završenu srednju medicinsku školu – opći smjer;

- položen stručni ispit za zvanje medicinska sestra – tehničar;

- licenca za samostalan rad;

- minimalno 6 mjeseci radnog iskustva na poslovima medicinske sestre – tehničara (opći smjer) računajući i pripravnički staž;

- vozačka dozvola B kategorije;

**Kratak opis poslova:**
- vrši zdravstveno prosvjećivanje porodice,
- edukaciju pacijenata oboljelih od dijabetesa,
- vrši sterilizaciju instrumenata i kontroliše njenu ispravnost,
- priprema pacijenta i materijal za rad i asistira pri radu,
- vodi medicinsku dokumentaciju,
- vrši primarnu i sekundarnu obradu rane,
- daje sve vrste injekcija (I.V,I.M,S.C.) i infuzija sa terapijom u istoj,
- mjeri vitalne parametre (puls, krvni pritisak),
- vrši posjetu starim i iznemoglim licima i daje terapije u kući pacijenta,
- prima pozive od pacijenata i vrši trijažu za narudžbu prema redu hitnosti,
- i druge poslove propisane sistematizacijom radnog mjesta.

- **Mjesto rada**: JU Dom zdravlja Breza.
- **Pripadajuća osnovna neto plaća**: 1.050 ,00 KM.

**Radno mjesto Stomatološka sestra – tehničar**

 -završenu srednju stomatološku školu – stomatološka sestra tehničar;

- položen stručni ispit za zvanje stomatološka sestra – tehničar;

- licenca za samostalan rad;

- minimalno 6 mjeseci radnog iskustva na poslovima stomatološke sestre - tehničara računajući i pripravnički staž.

**Kratak opis poslova:**

- vrši prijem pacijenata, utvrđuje identitet, upisivanje opžih i anamnestičkih podataka u zdravstveni karton, popunu uputnica, priznanica i dr.;

- vodi tekuću dnevnu evidenciju i sastavlja propisane izvještaje;

- vrši pripremu i sterilizaciju instrumenata, materijalnih sredstava kao i druge opreme za vršenje stomatoloških pregleda i intervencija;

- asistira pri vršenju pregleda i lijećenja, vrši nabavku potrebnog materijala i sredstava službe;

 - i druge poslove propisane sistemaizcijom radnih mjesta.

**Mjesto rada**: JU Dom zdravlja Breza.
- **Pripadajuća osnovna neto plaća**: 1.050 ,00 KM.

**Radno mjesto Laboratorijski tehničar**

-završenu srednju medicinsku školu – laboratorijski smjer;

- položen stručni ispit za zvanje laboratorijski tehničar;

- licenca za samostalan rad;

- minimalno 6 mjeseci radnog iskustva na poslovima laboratorijskog tehničara računajući i pripravnički staž.

**Kratak opis poslova:**

- prijem uputnica i određivanje identiteta pacijenta;

- uzimanje kapilarne krvi kod odraslih;

- uzimanje kapilarne krvi iz vene od odraslih u labaratoriju i stanu bolesnika;

- opšti pregle urina (izgled, boja, relativna gustoća. PH, dokazivanje proteina, šečera, acetona, žučnih boja);

- kvalitativni pregled urina test trakom;

- bilirubin u urinu kvalitativno, ketonska tijela, bjelanevine kvalitativno;

- redukujući šečer u urinu po Phelingu,

- dokazivanje trudnoće IM testom;

- sedimentacija eritrocita pojedinačno i u seriji;

- vodi evidenciju i sastavlja propisane izvještaje;

- učestvuje u vršenju analiza pri sistematskim pregledima;

- druge poslove propisane sistematizacijom radnih mjesta.

**Mjesto rada**: JU Dom zdravlja Breza.
- **Pripadajuća osnovna neto plaća**: 1.050 ,00 KM.

**III NAPOMENA ZA KANDIDATE**

- samo izabrani kandidati će biti u obavezi da u roku od 15 (petnaest) dana od dana zaprimanja obavještenja o njegovom izboru kao najboljeg kandidata dostavi ljekarsko uvjerenje o zdravstvenoj sposobnosti.

- **kriterij na osnovu kojih će se vršiti bodovanje kandidata jesu:**

- radno iskustvo na poslovima stručne spreme,
- postignut uspjeh tokom školovanja,
- uspjeh na usmenom stručnom ispitu.

**IV POTREBNA DOKUMENTACIJA**

Uz svojeručno potpisanu prijavu i kraću biografiju potrebno je dostaviti orginal ili ovjerene kopije dokumenata u skladu sa uslovima radnog mjesta na koje se kandidat prijavljuje a to je:
- Diploma o završenoj srednjoj školi,

- Uvjerenje o položenom stručnom ispitu;

- Licenca za samostalan rad;
- Potvrda o postignutom uspjehu tokom školovanja;
- Potvrda o radnom iskustvu u struci;
- Uvjerenje o državljanstvu (ne starije od 6 mjeseci);
- Izvod iz matične knjige rođenih;
- Prijava o prebivalištu (CIPS) ne starije od 6 mjeseci;

- Ovjerena kopija vozačke dozvole „B“ kategorije ( za poziciju br:1)

**V LITERATURA ZA ISPIT I INTERVJU**

Gradivo i pravni izvori odnosno literatura za polaganje ispita po konkursu, prema stručnoj spremi kandidata iz pozicije iz ovog konkursa su:

* Literatura korištena tokom školovanja.
* Zakon o zdravstvenoj zaštiti FBiH.

**- VI OSTALE ODREDBE**O datumu, mjestu pristupanja usmenom ispitu - intervju, kandidati će biti obaviješteni telefonom ili putem e- mail adrese kandidata. Imena kandidata se ne objavljuju.
Ako kandidat ne pristupi intervju odnosno polaganju usmenog dijela stručnog ispita smatrat će se da je odustao od dalje konkursne procedure.
O rezultatima provedenog postupka po konkursu kandidati će biti pismeno obaviješteni.

Konkurs će biti objavljen na Web stranici JU Doma zdravlja Breza, Web stranici općine Breza, dnevnom listu „Oslobođenje“ , oglasnoj ploči JU Dom zdravlja Breza i Zavodu za zapošljavanje Zeničko-dobojskog kantona.
Konkurs ostaje otvoren 8 (osam) dana od dana objave u dnevnom listu “Oslobođenje“.
Prijave na konkurs sa potrebnom dokumentacijom dostaviti na adresu:

**JU DOM ZDAVLJA BREZA
Ul. Šehidska br. 12 Breza
U zatvorenoj koverti sa naznakom
„NE OTVARAJ – PRIJAVA NA KONKURS“**

Nepotpune, neblagovremene i neuredne prijave kandidata koji neispunjavaju uslove ovog konkursa kao i kopije tražene dokumentacije koje nisu ovjerene, neće se uzimati u razmatranje.
Po okončanju postupka po ovom konkursu, JU Dom zdravlja Breza se ne obavezuje vršiti povrat priložene dokumentacije kandidata. Povrat dokumentacije vrši se na osnovu pismenog zahtjeva kandidata koji se podnosi na protokol JU Dom zdravlja Breza.

|  |
| --- |
| **DIREKTOR****\_\_\_\_\_\_\_\_\_\_\_\_\_\_\_\_\_\_\_\_****dr.spec. Amina Tabaković** |